stanford-oval/wikipedia huggingface dataset:
Maiju Ruotsalainen

| Henkilötiedot |
| --- | --- | --- | --- |
Syntymäaika: 25. marraskuuta 1983 (ikä 40)
Syntymäpaikka: Espoo,  Suomi
Pelipaikka: Hyökkääjä
Seurat
| Vuodet | Seura | O | (M) |
| –2008 |  FC Honka | – | (–) |
| 2009– |  Åland United | 80 | (38) |
| 2010 | →  Torres CF | 10 | (0) |
Maajoukkue
| 2012 |  Suomi | 1 | (0) |
 Seurajoukkueuran tilastot kattavat vain kansalliset sarjat.
Maiju Ruotsalainen (s. 25. marraskuuta 1983) on suomalainen jalkapalloilija ja jalkapallovalmentaja. Hän toimi Damallsvenskanissa pelaavan AIK:n päävalmentajana vuoden 2021 alusta toukokuuhun 2022, jolloin hän sai potkut. Ruotsalainen on aiemmin toiminut muun muassa Tampereen Ilveksen naisten joukkueen päävalmentajana. Hän kuului myös naisten jalkapallomaajoukkueen valmennusryhmään syksystä 2017 syksyyn 2019.
Pelaajana Ruotsalainen on vuodesta 2007 pelatun Naisten Liigan kaikkien aikojen kolmanneksi paras maalintekijä 54 maalilla. Hän on edustanut liigassa Åland Unitedin lisäksi myös FC Honkaa. Vuonna 2010 hän pelasi kymmenen ottelua Italian Serie A:ssa Torresin joukkueessa. Suomen A-maajoukkueessa Ruotsalainen on esiintynyt kerran.
Ruotsalainen on vuodesta 2019 lähtien toiminut Yle Urheilun jalkapalloasiantuntijana.
Matt Lanter

Matt Lanter
Matthew Mackendree ”Matt” Lanter (s. 1. huhtikuuta 1983) on yhdysvaltalainen näyttelijä, ääninäyttelijä ja malli. 
Lanter syntyi Massillonissa Ohiossa, ja hänen vanhempansa ovat Joseph "Joe" Lanter ja Jana Burson. Hän muutti Atlantaan, Georgiaan 8-vuotiaana vuonna 1991. Hän valmistui Collins Hill High Schoolista vuonna 2001. Lanter pelasi pesäpalloa, jalkapalloa, koripalloa ja golfia, minkä lisäksi hän harrasti voimistelua. Hän opiskeli Georgian yliopistossa pääaineenaan urheiluliiketoiminta. Lanterin kiinnostus elokuva- ja televisioteollisuuteen loi perustan keskittyä näyttelijän uraan.
Ura

Lanterin tunnetuin rooli lienee Liam Court televisio-ohjelmassa 90210. Hän pääsi vierailevaksi tähdeksi ohjelman näyttelijäkaartiin sarjan ensimmäisellä tuotantokaudella ja sai vakituisen roolin toisella kaudella. Lanter on näytellyt myös elokuvissa Disaster Movie, Sorority Row ja Vampyyrien imussa sekä pääroolia Unelma jäällä -elokuvassa. Hän antoi myös äänensä Anakin Skywalkerille animaatiosarjassa Star Wars: The Clone Wars.
| Vuosi | Sarja | Rooli | Huomiot |  |
| --- | --- | --- | --- | --- |
| 2004 | Manhunt: The Search for America's Most Gorgeous Male Model | Itsenään | Kilpailija |  |
| 2005 | Teinitytön kasvatusopas | Brendon | Jakso: "The After Party" |  |
| 2005 | Pahan tytär | Nick | 3 jaksoa |  |
| 2006 | Big Love | Gibson | Jakso: "Eviction" |  |
| 2005– 2006 | Rouva presidentti | Horace Calloway | 18 jaksoa (yksi päärooleista) |  |
| 2006 | Heroes | Brody Mitchum | 5 jaksoa |  |
| 2006 | Shark | Eddie Linden | 3 jaksoa |  |
| 2007 | CSI | Ryan Lansco | Jakso: "Fallen Idols" |  |
| 2007 | Monk | Clay Bridges | Jakso: "Mr. Monk and the Birds and the Bees" |  |
| 2007 | Greyn anatomia | Adam Singer | Jakso: "The Heart of the Matter" |  |
| 2008 | Life | Patrick Bridger | Jakso: "Everything... All the Time" |  |
| 2008 | The Oaks | Mike | Jakso: "Pilot" |  |
| 2008–2014, 2020 | Star Wars: The Clone Wars | Anakin Skywalker (ääni) | yksi päärooleista |  |
| 2009– jatkuu | 90210 | Liam Court | 30 jaksoa (Vakituinen rooli 2. kaudesta eteenpäin) |  |
| 2014 | Star-Crossed – Maailmat vastakkain | Roman |  |  |
| 2017 | Timeless | Wyatt Logan | Yksi kolmesta pää henkilöstä |  |
| 2021 | Jupiter's Legacy (Netflix) | George Hutchence | Yksi päähenkilöistä |  |
Aiheesta muualla

Wikimedia Commonsissa on kuvia tai muita tiedostoja aiheesta .
Matt Lanter Internet Movie Databasessa. (englanniksi)
Martti Ratu

Martti Ilmari Ratu (3. tammikuuta 1917 Kaarina – 25. marraskuuta 2002 Turku) oli suomalainen poliitikko ja opettaja. Hän oli Suomen Maaseudun Puolueen kansanedustaja vuosina 1983–1987 Turun läänin eteläisestä vaalipiiristä. Ennen SMP:hen liittymistään Ratu edusti Turun kaupunginvaltuustossa Liberaalista Kansanpuoluetta sekä Sosialidemokraatteja. Hän onnistui säilyttämään valtuustopaikkansa loikkauksista huolimatta peräti seitsemissä vaaleissa. Ratu sai kaupunkineuvoksen arvonimen vuonna 1983.
Ratu valmistui ylioppilaaksi Turun suomalaisesta yhteiskoulusta vuonna 1936, diplomi-insinööriksi vuonna 1945 ja tekniikan lisensiaatiksi Teknillisestä korkeakoulusta vuonna 1959. Hän oli valantehnyt katsastus- ja arviomies vuodesta 1950 ja valantehnyt tavarantarkastaja vuodesta 1965.
Vuodet 1948–1980 eli pääosan työurastaan Ratu toimi Turun teknillisen oppilaitoksen lehtorina. Eläkkeelle jäätyään hän asettui ehdokkaaksi vuoden 1983 eduskuntavaaleissa ja tuli valituksi kansanedustajaksi. Hän oli eduskunnassa yhden kauden. Ratu oli myös mukana kunnallispolitiikassa, ensin Kaarinan kunnanvaltuustossa, sitten vuodet 1961–1992 Turun kaupunginvaltuutossa.
Ratu on kirjoittanut runoja ja muistelmia ja julkaissut niitä omakustanteena.
Teoksia

Epäorgaanisen kemian perusteita teknikko- ja insinöörioppilaille. Tekijä, Littoinen 1965, 2. painos 1966, uusi painos Turku 1968, 1972, lisäpainos 1979
Kaivontekijä : runoja. Tekijä, Turku 1972, 2. painos 1996
Lapsuus- ja nuaruusmuistoi Nummempakalt. M. Ratu, Turku 1992
Aiheesta muualla

.aspx Martti Ratu Suomen kansanedustajat. Eduskunta.
Matti Aaltonen

Matti Aaltonen voi tarkoittaa ainakin seuraavia:
Matti Aaltonen (1921–1978), arkkitehti ja kuvanveistäjä
Matti Aaltonen (1926–2007), Forssan kirjapainon toimitusjohtaja ja teollisuusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Aaltonen”, voi hakea sivunnimihaulla, laajalla sivunnimihaulla tai tekstihaulla.
Mary E. Peters

| Mary E>  Peters |
| --- | --- |

Yhdysvaltain 15. liikenneministeri
 17. lokakuuta 2006 – 20. tammikuuta 2009  
Presidentti:  George W. Bush
Edeltäjä:  Norman Mineta
Seuraaja:  Ray LaHood
Henkilötiedot
Syntynyt: 4. joulukuuta 1948 (ikä 75) Peoria, Arizona, Yhdysvallat
Puoliso:  Terry Peters
Lapset:  3
Tiedot
Puolue:  republikaanit
Tutkinnot:  Phoenixin yliopisto Harvardin yliopisto
Mary E. Peters (s. 4. joulukuuta 1948 Peoria, Arizona, Yhdysvallat) on yhdysvaltalainen virkamies, joka toimi Yhdysvaltain liikenneministerinä vuosina 2006–2009 George W. Bushin hallinnossa. Elizabeth Dolen jälkeen Peters oli toinen liikenneministerin virassa toiminut nainen.
Peters syntyi Arizonan Peoriassa. Hän opiskeli Phoenixin yliopistossa ja John F. Kennedy School of Governmentissa, joka on osa Harvardin yliopistoa.
Aiheesta muualla

Kuvia tai muita tiedostoja aiheesta Mary E. Peters Wikimedia Commonsissa
Matti Järvilehto

Matti Veikko Antero Järvilehto (s. 19. tammikuuta 1945 Helsinki) on suomalainen fysiologi. Hän on ollut Oulun yliopiston eläinfysiologian professori vuodesta 1982. Hän on tutkinut näköaistissa tapahtuvaa tiedonvälitystä.
Matti Järvinen

Matti Järvinen oli ainakin lokakuussa 2014 Suomen kolmanneksi yleisin kutsumanimen ja sukunimen yhdistelmä. Tunnettuja Matti Järvisiä:
Matti Järvinen (1909–1985), keihäänheiton olympiavoittaja, talousneuvos
Matti Järvinen (1910–1972), kestävyysjuoksija
Matti Järvinen (s. 1955), muusikko
Matti Järvinen (s. 1989), jääkiekkoilija (keskushyökkääjä)
Matti Järvinen (s. 1984), jääkiekkomaalivahti
Matti Järvinen (s. 1937), jääkiekkoilija (puolustaja)
Maksim Hramtsov

| Mitalit> Maa:   Venäjä.Miesten taekwondo. Olympialaiset  | Mitalit> Maa:   Venäjä.Miesten taekwondo. Olympialaiset  | Mitalit> Maa:   Venäjä.Miesten taekwondo. Olympialaiset  | Maa:   Venäjä> Miesten taekwondo. |
| --- | --- | --- | --- |
|  Kultaa | Tokio 2020 | 80 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Muju 2017 | 74 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Kazan 2018 | 80 kg |  |
|  Kultaa | Sofia 2021 | 80 kg |  |
Maksim Sergejevitš Hramtsov (ven. Максим Сергеевич Храмцов, s. 12. tammikuuta 1998 Nižnevartovsk) on venäläinen taekwondoin, olympiavoittaja ja maailmanmestari.
Hramtsov kilpaili aikuisten kilpailuissa ensimmäisen kerran vuonna 2015, jolloin hän osallistui Egyptin avoimeen turnaukseen. Ensimmäisen aikuisten turnausvoiton hän saavutti samana vuonna Venäjän avoimessa turnauksessa. Vuonna 2015 hän voitti sekä alle 18-vuotiaiden että alle 21-vuotiaiden EM-kultaa 68 kg sarjassa. Hän uusi alle 21-vuotiaiden EM-kullan vuonna 2016, mutta painoluokkaa korkeammalla 74 kg sarjassa. Lisäksi hän saavutti viisi turnausvoittoa, kun hän voitti Belgian, Itävallan, Puolan, Venäjän ja Riian avoimen turnauksen 74 kg sarjassa. Vuonna 2017 Hramtsov saavutti uransa ensimmäisen aikuisten MM-kullan, kun hän voitti Mujun MM-kilpailujen 74 kg sarjan. Tämän lisäksi hän voitti Saksan, Turkin ja Fujairahin avoimen turnauksen. Vuonna 2017 Hramtsov osallistui myös ensimmäisen kerran Grand Prix ja Grand Slam -turnauksiin saavuttaen voiton Wuxin Grand Slamin. Vuonna 2018 Hramtsov voitti Kazanin EM-kilpailuissa EM-kultaa 80 kg sarjaan. EM-kullan lisäksi Hramtsov saavutti useita turnausvoittoja, kun hän voitti Rooman, Moskovan ja Taoyuanin Grand Prix -turnaukset, Moskovan avoimen turnauksen ja Wuxin Grand Slam -turnauksen. Vuonna 2019 hän voitti Saksan ja Australian avoimet turnaukset, Rooman ja Moskovan Grand Prix't ja Wuxin Grand Slamin. Vuonna 2021 Hramtsov voitti Sofian EM-kilpailuissa 80 kg sarjan EM-kultaa.
Tokion olympialaisissa 2020 Hramtsov kilpaili 80 kg sarjassa. Hän voitti ensimmäisellä kerroksella burkinafasolaisen Faysal Sawadogon 13–6 ja puolivälierissä kroatialaisen Toni Kanaetin 22–0. Loppuotteluun hän eteni voittamalla egyptiläisen Seif Eissan 13–1. Loppuottelussa Hramtsov teki 20 pistettä jordanialaisen Saleh Al-Sharabatyn yhdeksää vastaan voittaen olympiakultaa.
Manaranopalmu

| Manaranopalmu |
| --- | --- |
 Nuori manaranopalmu.
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Manaranopalmut Beccariophoenix
Laji::  madagascariensis
Kaksiosainen nimi
 Beccariophoenix madagascariensis  Jum. & H.Perrier 
Katso myös
   Manaranopalmu Wikispeciesissä   Manaranopalmu Commonsissa 
Infobox OKNimi-testi OKIUCN-testi OK: 
Manaranopalmu (Beccariophoenix madagascariensis) on manaranopalmujen sukuun kuuluva palmulaji. Lajin alkuperäistä esiintymisaluetta on Madagaskarin saari, mihin myös lajiepiteetti madagascariensis viittaa.
Manaranopalmun uskottiin aikoinaan kuolleen sukupuuttoon, kunnes kasvitieteilijä John Dransfield löysi sen uudelleen vuonna 1986.
Ulkonäkö ja koko

Manaranopalmu on luonnossa 12 metrin korkeuden saavuttava palmu, jonka varressa on ruskeita kuituja. Lähes ruodittomat, suoraan rungon yläosasta erkanevat lehdet ovat noin suuria, noin 4,5 metrin mittaisia, ja lehdykkäisiä. Lehdykät voivat olla jopa 90 senttimetrin mittaisia; nuorilla kasveilla ne ovat jäykkiä, mutta muuttuvat vanhemmiten roikkuviksi.
Manaranopalmun kukinto ilmestyy lehtien sekaan, ja sillä on 120 senttimetriä pitkä kukintovarsi. Kukintojen kypsyessä kuitumainen tukilehti aukeaa ja putoaa paljastaen kasvin kermankeltaiset kukat. Manaranopalmu on yksikotinen, ja hede- ja emikukat kasvavat tyypillisesti kolmen ryhmissä. Noin 2,5 senttimetrin mittaiset yksisiemeniset hedelmät ovat violetinruskeita, teräväkärkisiä.
Levinneisyys ja elinympäristö

Manaranopalmu kasvaa kotoperäisenä Madagaskarissa, missä sen elinympäristöä ovat Tolagnaron ja Mantadian väliset sademetsät saaren itäosassa, 1–1 200 metrin korkeudella merenpinnasta. Kasvi suosii hiekkapitoista maaperää. Levinneisyysalue on pahasti pirstoutunut, ja kaikkiaan lajista tunnetaan kolme erillistä populaatiota, joissa on yhteensä arviolta 900 täysikasvuista yksilöä.
Käyttö

Manaranopalmun lehdistä valmistetaan hattuja ja palmun ydintä käytetään ravintona. Lisäksi lajia kasvatetaan koristekasvina.
Aiheesta muualla

Global Biodiversity Information Facility (GBIF): Beccariophoenix madagascariensis (englanniksi)
iNaturalist: Beccariophoenix madagascariensis
ITIS: Beccariophoenix madagascariensis (englanniksi)
UniProt: Taxonomy - Beccariophoenix madagascariensis (englanniksi)
Meetro

Meetro oli useassa verkossa toimiva pikaviestintäohjelma, jossa on myös paikannuspalvelu (LBS). Ohjelma on yhteensopiva seuraavien pikaviestiohjelmien kanssa: AOL Instant Messenger, Yahoo! Messenger, Windows Live Messenger ja ICQ. Meetron ominaisuudet tekevät siitä käytännöllisen sellaisten ihmisten tapaamiseen, joilla on samat kiinnostuksen kohteet ja/tai jotka ovat samalla alueella. Ohjelma myös paketoi useat pikaviestinverkot yhteen. Meetron emoyhtiö on Meetroduction, LLC, joka sijaitsee Palo Altossa, Kaliforniassa.
Meetro erosi muista suosituista pikaviestinohjelmista siten, että käyttäjä voi asettaa ohjelmaan sijaintipaikkansa ja nähdä lähettyvillään online-tilassa olevat muut käyttäjät. Sen sijaintipaikannus nykyisellään löytää suurimman osan paikoista Yhdysvalloissa ja Euroopassa ja sitä laajennetaan koko ajan kattamaan lisää alueita. Käyttäjät, joiden sijaintipaikkaa ohjelma ei suoraan löydä, voivat ilmoittaa ohjelmalle koordinaattinsa, jotta näkevät sijaintinsa muihin käyttäjiin nähden.
Meetro toimi siten, että se käy läpi MAC-osoitteita langattomista liityntäpisteistä käyttäjän lähistöllä. Sitten Meetro ottaa yhteyttä päätietokantapalvelimeen ja vertaa MAC-osoitetta listaan tiedettyjä osoitteita ja niiden paikannuskoordinaatteja. Kun Meetrolla on yleiskäsitys käyttäjän sijainnista, niin se vertaa sitä muihin käyttäjiin ympäristössä ja näyttää kuka on online-tilassa neljänneskilometrin, puolen kilometrin, kilometrin jne. etäisyydellä.
Aiheesta muualla

Virallinen Meetro -kotisivu
Wired Magazinen artikkeli Meetrosta
Matthew Lillard

| Matthew Lillard |
| --- | --- |
 Matthew Lillard vuonna 2012.
Henkilötiedot
Syntynyt: 24. tammikuuta 1970 (ikä 54) Lansing, Michigan, Yhdysvallat
Ammatti:  näyttelijä, ohjaaja, tuottaja
Puoliso:  Heather Helm
Lapset:  3
Näyttelijä
Aktiivisena:  1991–
Merkittävät roolit:  Nuhru Scooby-Doo-elokuvissa Steve Raglan Five Nights At Freddy's-elokuvissa
Aiheesta muualla
IMDb 
Elonet
Matthew Lillard (s. 24. tammikuuta 1970) on yhdysvaltalainen näyttelijä. Hän on näytellyt muun muassa elokuvissa Scooby-Doo (2002) ja Scooby-Doo 2: Monsterit vapaalla (2004).
Lillard on syntynyt Lansingissa, Michiganin osavaltiossa, mutta kasvoi Tustinissa, Kaliforniassa. Kaliforniassa hän opiskeli American Academy of Dramatic Arts -nimisessä koulussa näyttelijätoverinsa Paul Ruddin kanssa. Myöhemmin hän opiskeli teatterikoulu Circle in the Squaressa New Yorkissa.
Lillard avioitui näyttelijä Heather Helmsin kanssa vuonna 2000 ja heillä on kolme lasta.[lähde? ]
Valikoitu filmografia

Ghoulies (1993)
Mad Love (1995)
Hakkerit (1995)
Scream (1996)
Scooby-Doo (2002)
Looney Tunes: Taas kehissä (2003)
Täydellinen tulos (2004)
Scooby-Doo 2: Monsterit vapaalla (2004)
Mitä rakkaus on (elokuva) (2007)
Extreme Movie (2008)
Scooby-Doo! Mystery Incorporated (2010–nykyhetki) (ääni)
The Descendants (2011)
The Pool Boys (2011)
Five Nights At Freddy's (2023)
Aiheesta muualla

Kuvia tai muita tiedostoja aiheesta Matthew Lillard Wikimedia Commonsissa
Matthew Lillard Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Matthew Lillard
Käännös suomeksi
Mary Wineberg

| Mitalit | Mitalit | Mitalit |  |
| --- | --- | --- | --- |
|  Mary Wineberg |  Mary Wineberg |  Mary Wineberg |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 |  4 x 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 |  4 x 400 m |  |
|  Pronssia | Birmingham 2003 |  4 x 400 m |  |
Mary Wineberg (o.s. Danner, s. 3. tammikuuta 1980) on yhdysvaltalainen 400 metrin juoksija.
Wineberg oli Birminghamin sisäratojen MM-kisoissa 2003 mukana Yhdysvaltain joukkueessa, joka voitti 4 x 400 metrin viestijuoksussa pronssia. Moskovan sisäratojen MM-kisoissa 2006 hän karsiutui 400 metrin alkuerissä ajalla 53,07, mutta oli mukana voittamassa hopeaa pitkässä viestissä. Seuraavana vuonna hän sijoittui Osakan MM-kisoissa 400 metrillä kahdeksanneksi ajalla 50,96. Hän oli samoissa kisoissa mukana Yhdysvaltain joukkueessa, joka voitti 4 x 400 metrin viestijuoksussa MM-kultaa.
Pekingin kesäolympialaisissa 2008 hän voitti 4 x 400 metrin viestissä kultaa.
Ennätykset

200 metrin juoksu: 23,48 (2008)
400 metrin juoksu: 50,24 (2007)
Meet the Press

| Meet the Press |
| --- | --- |

Tyyli:  Uutis- ja ajankohtaisohjelma
Kestoaika:  60 min
Alkuperämaa:  Yhdysvallat
Alkuperäiskieli:  englanti
Verkko:  NBC
Esitetty:  6. marraskuuta 1947 –
Aiheesta muualla
Virallinen sivusto
IMDb
Meet the Press on yhdysvaltalainen NBC:n lähettämä viikoittainen uutis- ja ajankohtaisohjelma. Se on Yhdysvaltojen pitkäikäisin televisio-ohjelma, ja sen ensimmäinen lähetys tapahtui 6. marraskuuta 1947.
Meet the Pressin juuret ovat Lawrence E. Spivakin vuonna 1945 aloittamassa samannimisessä radio-ohjelmassa, joka oli tarkoitettu edistämään Spivakin kustantaman American Mercury -aikakauslehden myyntiä. Spivak oli itse mukana ohjelman teossa marraskuuhun 1975 saakka. Alkuaan jaksot olivat puolituntisia, mutta myöhemmin kesto on noussut tuntiin.
Lähetykset tapahtuvat yleensä Washingtonista, mutta ohjelma on vieraillut merkittävissä tapahtumissa eri puolilla maailmaa, kuten George H. W. Bushin ja Mihail Gorbatšovin tapaamisessa Helsingissä  vuonna 1990.
Aiheesta muualla

Kuvia tai muita tiedostoja aiheesta Meet the Press Wikimedia Commonsissa
Maiju Ranta

Augusta Maria (Maiju) Ullberg (Ranta) (5. maaliskuuta 1882 Helsinki – 18. marraskuuta 1917 Viipuri) oli suomalainen näyttelijä.
Maiju Rannan vanhemmat olivat räätäli Gustaf Mikael Ranta (s. 1853) ja Johanna Ida Anttila. Hän oli naimisissa vuodesta 1909 arkkitehti Uno Ullbergin kanssa.
Maiju Ranta näytteli vuoden ajan Suomen Näyttämöllä ja sen jälkeen viipurilaisessa Suomalaisessa Maaseututeatterissa 1904–1909, jonka kantavia voimia hän tuolloin oli. Vielä naimisiin mentyäänkin hän esiintyi silloin tällöin näyttämöllä hyväntekeväisyysnäytöksissä. Maiju Ranta kuoli sairastuttuaan äkillisesti marraskuussa 1917.
Aiheesta muualla

Mitä vanha valokuva kertoo, Suomen Kuvalehti, 09.06.1934, nro 24, s. 24, Kansalliskirjaston digitaaliset aineistot
Matti H. Tikkanen

Matti Haakon August Tikkanen (28. marraskuuta 1915 Turku – 9. tammikuuta 1994 Espoo) oli suomalainen tekniikantutkija ja professori. Hän oli Teknillisen korkeakoulun metallurgian professori 1949–1978. Hänen tutkimuskohteensa oli metallien korroosio.
Tikkanen valmistui diplomi-insinööriksi Åbo Akademista 1938. Hän väitteli tohtoriksi Teknillisestä korkeakoulusta 1948. Hän oli Valtion lentokonetehtaan käyttöinsinööri Tampereella 1940–1945, Husqvarna vapenfabrikin laboratoriopäällikkö 1946–1949, Teknillisen korkeakoulun metallurgian professori 1949–1978 sekä Valtion teknillisen tutkimuslaitoksen metallurgisen laboratorion johtaja 1949–1961.
Maó

| Maó Mahón |
| --- | --- |
 Maón satama
 lippu:  vaakuna
 Maó
 Koordinaatit: 39°52′0″N, 4°18′0″E 
Valtio:   Espanja
Itsehallintoalue:   Baleaarit
Maakunta:   Baleaarit
Pinta-ala:  
 – Kokonaispinta-ala:  117 km²
Väkiluku (1.1.2016):  28 099
Infobox OKVirheellinen NIMI-arvo: 
Maó (kat. Maó, esp. Mahón, aiemmin virallisesti myös Maó-Mahón) on kunta ja Espanjan Baleaareihin kuuluvan Menorcan saaren pääkaupunki, jossa asui 28 099 ihmistä vuonna 2016. Maó sijaitsee saaren itäosassa. Kaupungissa on maailman toiseksi syvin luonnonsatama.
Kuvia

Kaupungintalo
Claustre del Carme
Església i claustre de Sant Francesc
Casa Mir
Carrer de l'Infanta
Aiheesta muualla

Kuvia tai muita tiedostoja aiheesta Maó Wikimedia Commonsissa
Ajuntament de Maó (katalaaniksi, espanjaksi, englanniksi)
Martti Raitio

Martti Ilmari Raitio (12. elokuuta 1885 Sortavala – 19. huhtikuuta 1931 Jyväskylä) oli suomalainen kustannusjohtaja ja kirjallisuuden suomentaja.
Raition vanhemmat olivat seminaarinjohtaja Konstantin Raitio (ent. Kåhlman) ja Elin Josefina Eriksson. Hän pääsi ylioppilaaksi Jyväskylän lyseosta vuonna 1904.
Raitio opiskeli jonkin aikaa yliopistossa ja siirtyi sitten WSOY:n palvelukseen. Vuonna 1916 hänestä tuli vastaperustetun Kustannus Oy Ahjon toimitusjohtaja ja kun tämä yhtiö lopetti toimintansa Raitio palasi WSOY:n palvelukseen. Viimeksi hän toimi vuodesta 1925 Oy Gummeruksen toimitusjohtajana ja Sisä-Suomi-lehden päätoimittajana.
Martti Raition veljiä olivat viulisti, viulunsoiton opettaja ja orkesterinjohtaja Eino Raitio ja säveltäjä Väinö Raitio.
Teoksia

Lukemisto uudempaa suomalaista kirjallisuutta : koulujen tarpeeksi ; toim. Eino Palola, Martti Raitio.        WSOY 1915
Suurten merien takaa ; kok. Martti Ilmari Raitio. Poikain vuosikirja 1.      WSOY 1915
Koululaisen muistiinpanot : lukuvuosi 1920-1921.           Juusela & Levänen, Helsinki 1920
Kirjeopas yksityiselämää varten sekä puheohjeita sellaisten tarvitsijoille.        WSOY 1924
Suomennoksia

Fritz Reuter : Kahden talonpojan ulkomaan-matka.     WSOY 1913 (alkuteos De Reis' nah Belligen)
Fritz Reuter : Ranskalais-vuodelta 1813 : romaani  ; alasaksasta suomensi Martti Raitio.        WSOY 1915
Ingeborg Maria Sick : Siellä kotona. . . : kuvia vanhasta pappilasta.      WSOY 1915, 2. painos 1916
Björnstjerne Björnson : Absalomin tukka ; kokoelmasta Nye Fortaellinger suomensi Martti Raitio.     WSOY 1916
Jonas Lie : Rutland.     WSOY 1917
Karl Erik Forsslund : Ulos - maalle!, suomentanut R.           Ahjo, Helsinki 1919 (alkuteos Storgården)
Jonas Lie : Giljen perhe.     WSOY 1921
Sooria Moorian linna : norjalaisia satuja : 1. kokoelma ; P. Chr. Asbjørnsenin ja Jørgen Moen mukaan ; kuvat piirtäneet E. Werenskiold ja Th. Kittelsen ; suom. Martti Raitio.      WSOY 1924
Sooria Moorian linna : norjalaisia satuja : 2. kokoelma ; P. Chr. Asbjørnsenin ja Jørgen Moen mukaan ; kuvat piirtäneet E. Werenskiold ja Th. Kittelsen ; suom. Martti Raitio.      WSOY 1925
Aiheesta muualla

Project Gutenberg : Fritz Reuterin romaani Kahden talonpojan ulkomaan-matka Martti Raition suomentamana
Maksim Kazakov

| Maksim Kazakov> Henkilötiedot |
| --- | --- |
Syntynyt: 27. maaliskuuta 1993 Omsk, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  oikea
Pituus:  174 cm
Paino:  83 kg
Seura
Seura:  HK Tambov
Sarja:  VHL
Pelaajaura
Pääsarjaura:  2013–
Aik. seurat:  Avangard Omsk (KHL) Sokol Krasnojarsk (VHL) Metallurg Novokuznetsk (KHL/VHL) HK Saryarka Karaganda (VHL) Admiral Vladivostok (KHL) Sibir Novosibirsk (KHL) Humo Taškent (VHL)
Maksim D. Kazakov (ven. Максим Казаков, s. 27. maaliskuuta 1993 Omsk, Venäjä) on venäläinen jääkiekkoilija, pelipaikaltaan hyökkääjä. Hän edustaa VHL-seura HK Tambovia. Kazakov on pelannut ammattilaistasolla vuodesta 2013 lähtien. Hän laukoo oikealta.
Ura

Kazakov debytoi KHL-liigassa Avangard Omskin paidassa kaudella 2013–2014. Hän teki tulokaskaudellaan kuusi tehopistettä. Seuraavalla kaudella Kazakov edusti Omskia, muttei pelannut yhtäkään ottelua KHL:ssä.
Kaudella 2015–2016 Kazakov toimi Metallurg Novokuznetskin varakepteenina. Hän siirtyi kesken kauden takaisin Omskin riveihin ja seuraavaksi kaudeksi Admiral Vladivostokiin. Kaudella 2018–2019 Kazakov edusti Sibir Novosibirskia. Hän aloitti kauden 2019–2020 Sibirissä, mutta siirtyi ensin VHL-liigan Metallurg Novokusnetskiin ja sieltä Humo Taškentiin.